**Vodič za građane za 2024. godinu**

**Poštovani stanovnici**

Predstavljamo Vam Vodič za građane za 2024. godinu. U njemu je prikazano na koji način Općina Posedarje prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/), te na našoj službenoj stranici www.opcina-posedarje.hr.

Jednako tako Vam želimo prikazati za što planiramo izdvojiti novac iz Proračuna predstavljajući Vam projekt „Vodič za građane“.

Najznačajnije promjene su smanjenje stope poreza na dohodak na 18,00%, neto plaća za stanovnike Naglašavam da je osnovni cilj povećanje plaća svim građanima, podići životni standard i plaće, osobito mještanima sa najnižim plaćama, podići kupovnu moć kućanstava, smanjiti nejednakosti, očuvati gospodarski rast koji Općina Posedarje bilježi iz godine u godinu!

### Porez na kuće za odmor se odlukom povećava s 1,99 EUR/m2 na 4,99 EUR/m2. Po hrvatskim zakonima stranci nisu oslobođeni plaćanja poreza na vikendice ili apartmane u Hrvatskoj, no povećanje poreza njima neće predstavljati veliki izdatak s obzirom na njihov prihod u matičnim zemljama. Veći problem je što oni često nezakonito rentaju te nekretnine i na to nikome ne plaćaju porez.

### Zaključno, rasterećujemo porezno opterećenje rada, kako bi zaposlenici imali veće plaće, a značajnije oporezujemo dohodak od imovine i luksuz, budući da kuće za odmor definitivno spadaju u tu kategoriju!

Gospodarskom razvoju teži svaka Općina pa tako i naša, stoga nastavljamo ulaganja u održavanje i izgradnju komunalne infrastrukture. Osigurana su sredstva za održavanje čistoće javnih površina, javne rasvjete, građevina, uređaja i predmeta javne namjene, nerazvrstanih cesta i puteva, oborinske odvodnje te groblja.

Djeca i mladi temelj su naše Općine stoga im želimo pomoći u njihovom obrazovanju. Studentima i učenicima su osigurane stipendije. Sufinanciramo javni prijevoz za učenike te posebne programe za učenike i djecu s poteškoćama.

Potičemo stvaranje strukture za izvaninstitucionalne skrbi kako bi se pružila adekvatna skrb potrebnima.

Kroz projekt „Zaželi“ želimo pružiti potporu zapošljavanju pružatelju usluga koje se nalaze u nepovoljnom položaju na tržištu rada kao i brigu osobama s invaliditetom i starijim osobama.

Izdvojili smo dio novca za sufinanciranje rada udruga koje se bave zaštitom i promicanjem tradicije. U planu nam je da Općina održi što više raznih manifestacija i fešta u svrhu donacija .

Dragi stanovnici predstavili smo dio projekata koje želimo realizirati u 2024. godini. Ukoliko mislite kako nam je još nešto potrebno kako bismo poboljšali našu Općinu molimo da nam napišete.

Vaš Načelnik Ivica Klanac

Prijedloge, sugestije i komentare možete ostavljati do 15.11.2023. godine kada ćemo sve zaprimljene komentare obraditi, na njih odgovoriti te prijedlog proračuna s prihvaćenim primjedbama predstaviti i predložiti na sjednici Općinskog vijeća.

Savjetovanje Prijedloga Proračuna Općine Posedarje za 2024. godinu i projekcija za 2025. i 2026. godinu možete pronaći ovdje.

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Posedarje za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Vodiču za građane bit će prikazan sažetak proračuna Općine Posedarje za 2024. godinu s najvažnijim smjernicama razvoja Općine Posedarje koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Posedarje kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

Prijedlog proračun Općine Posedarje možete pronaći ovdje.

**Proračun sadržava:**

1. **Opći dio** proračuna sačinjavaju:

* Račun prihoda i rashoda u kojem su prikazani svi prihodi i rashodi prema ekonomskoj klasifikaciji (npr. prihodi od poreza, imovine, pristojbi te rashodi za nabavu nefinancijske imovine, rashodi za usluge tekućeg i investicijskog održavanja, rashodi za zaposlene, financijski rashodi).
* Račun zaduživanja/financiranja koristi se u trenutku kada postoje viškovi ili manjkovi. Na računu zaduživanja/financiranja prikazuju se izdaci za financijsku imovinu i otplate zajmova te primici od financijske imovine i zaduživanja.

**Slikoviti prikaz općeg dijela proračuna:**

Račun prihoda i rashoda prikazuje prikupljena i potrošena sredstva u toku jedne godine stoga se on sastoji od prihoda i rashoda. Račun zaduživanja/financiranja sastoji se od: primitaka od financijske imovine i zaduživanja te izdataka za financijsku imovinu i otplate zajmova. Na račun zaduživanja/financiranja upisuju se viškovi nastali većim prilivom prihoda od rashoda te manjkovi nastali većim odlivom sredstava u rashode od priliva prihoda.

1. **Poseban dio** proračuna sačinjava:

plan rashoda i izdataka raspoređen po organizacijskim jedinica (odjelima) i proračunskim korisnicima iskazanih po vrstama te raspoređenih u programe koji se sastoje od aktivnosti i projekata.

Treba napomenuti da Proračun nije statičan akt već se sukladno Zakonu može mijenjati tijekom proračunske godine. Ta izmjena se naziva rebalans proračuna. Procedura izmjena/rebalansa Proračuna identična je proceduri njegova donošenja

**Proračunski korisnici:**

Proračunski korisnici su ustanove, tijela javne vlasti kojima je JLS osnivač ili suosnivač. Financiranje proračunskih korisnika je većim dijelom iz proračuna svog osnivača ili suosnivača. Proračunski korisnici JLS mogu biti: dječji vrtići, knjižnice, javne vatrogasne postrojbe, muzeji, kazališta, domovi za starije i nemoćne osobe…

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi i primici Općine Posedarje za 2024. godinu planirani su u iznosu od 10.571.611,00 EUR**

**Prihodi od poslovanja**

Prihodi od poslovanja Općine Posedarje za 2024. godinu planirani su u iznosu od **10.571.611,00 EUR**, a čine ih:

1. Prihodi od poreza 61 planiraju se u iznosu od **1.869.900,00 EUR.**
2. U okviru planiranih prihoda skupine 63 iznos **2.792.625,00 EUR** očekuje se od pomoći proračunu iz drugih proračuna, pomoći od izvanproračunskih korisnika te pomoći od državnog proračuna temeljem prijenosa EU sredstava.
3. Temeljem svoje imovine (skupine 64) Općina Posedarje planira tijekom 2024.godine ostvariti **67.877,00 EUR** prihoda i to s osnova iznajmljivanja imovine (poslovni prostori, javno-prometne površine), naknada za koncesije i sl.
4. Skupina 65 obuhvaća prihode prihode od upravnih pristojbi te prihode po posebnim propisima kao što su komunalna naknada, komunalni doprinos, te ostale prihode. U okviru ovih prihoda planirani su prihodi od upravnih i administrativnih. U okviru ove skupine najveći dio imaju prihodi po posebnim propisima koji se odnose na prihode od komunalnih doprinosa i komunalnih naknada. Planirani su u iznosu od **957.256,00 EUR.**
5. Skupina 66 obuhvaća prihode od prodaje proizvoda i robe te pruženih usluga i prihodi od donacija. Planirani su u iznosu od **28.506,00 EUR**.
6. Skupina 68 obuhvaća prihode od kazne, upravnih mjera i ostali prihodi. Planirani su u iznosu od **83.000,00 EUR**.
7. Skupina 7 obuhvaća prodaju nefinancijske imovine koja je u vlasništvu Općine Posedarje. Planirani su u iznosu od **4.718.734,00 EUR**.

**RASHODI I IZDACI PRORAČUNA U 2024.GODINI**

Ukupni rashodi i izdaci proračuna predlažu se u iznosu od **10.571.611,00 EUR**, što uključuje rashode poslovanja u iznosu od **4.356.213,00 EUR,** rashode za nabavu nefinancijske imovine u iznosu od **6.209.098,00 EUR,** izdaci za financijsku imovinu i otplate zajmova u iznosu od **6.300,00 EUR.**

**POSEBNI DIO**

U posebnom dijelu proračuna planski podaci rashoda i izdataka raspoređeni su na način da se poštuju sve zakonom propisane klasifikacije:

\* Organizacijska (podaci su razvrstani po razdjelima i glavama )

\* Ekonomska (prilikom planiranja koriste se računi računskog plana)

\* Funkcijska (svakom je programu dodijeljena šifra - četveroznamenkasti broj funkcije koja se izvršava kroz određene programe)

\* Programska (unutar razdjela i glava proračuna osnovne planske cjeline su programi, koji se izvršavaju kroz različite aktivnosti)

\* Izvori financiranja (prihodi i primici grupirani su u skupine iz kojih se podmiruju rashodi i izdaci određene vrste i namjene; navedeno se provodi zbog praćenja namjenskog trošenja proračunskog novca)

**Program 1001: Rad Općinskog vijeća** je planiran u iznosu od 61.095,00 EUR.

**Program 1002: „REDOVNA DJELATNOST UPRAVE“** planiran je u iznosu od **1.164.598,00 EUR**.

**PROGRAM 1003: Organizacija i provođenje zaštite i spašavanja** je planiran u iznosu od 751.778,00 EUR.

**Program 1005: “Poticanje razvoja turizma”** je planiran u iznosu od 385.000,00 EUR.

**Program 1006: “ZAŠTITA OKOLIŠA”** je planirana u iznosu od 413.109,00 EUR.

**Program 1005: „Održavanje komunalne infrastrukture“** je planiran u iznosu od 908.955,00 EUR.

**Program 1008: „Izgradnja komunalne infrastrukture“** je planirana u iznosu od 4.370.995,00 EUR.

**Program 1010: „Razvoj sporta i rekreacije“** je planiran u iznosu od 337.640,00 EUR.

**Program 1009: „Promicanje kulture“** je planiran u iznosu od 72.719,00 EUR.

**Program 1011 Javne potrebe u školstvu** planirano je u iznosu od 1.022.713€

**Program 1012** **općinski program socijalne skrbi** planiran je u iznosu od 258.133€

**Proračunski korisnik 47070 Dječji vrtić Cvrčak Posedarje** planiran je u iznosu od 368.502€

**Program 1015 Djelatnost vlastitog komunalnog** **pogona** planiran je u iznosu od 334.980€